ddrg/super_eurlex huggingface dataset:
Κανονισμός (ΕΚ) αριθ. 39/2004 της Επιτροπής

της 9ης Ιανουαρίου 2004

για τροποποίηση του παραρτήματος V του κανονισμού (ΕΚ) αριθ. 1260/2001, για την κοινή οργάνωση των αγορών στον τομέα της ζάχαρης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης(1), και ιδίως το άρθρο 27 παράγραφος 15,

Εκτιμώντας τα ακόλουθα:

(1) Το άρθρο 27 του κανονισμού (ΕΚ) αριθ. 1260/2001, προβλέπει τη χορήγηση επιστροφών κατά την εξαγωγή για ορισμένα προϊόντα που υπάγονται στον εν λόγω κανονισμό όταν εξάγονται με τη μορφή των εμπορευμάτων που αναφέρονται στο παράρτημα V, και κυρίως με τη μορφή ενεργών ζυμών που υπάγονται στους κωδικούς ΣΟ 2102 10 31 και 2102 10 39.

(2) Το άρθρο 1 παράγραφος 2 στοιχείο στ), του κανονισμού (ΕΚ) αριθ. 314/2002 της Επιτροπής, της 20ής Φεβρουαρίου 2002, για τον καθορισμό των λεπτομερειών εφαρμογής του καθεστώτος των ποσοστώσεων στον τομέα της ζάχαρης(2) προβλέπει από την 1η Φεβρουαρίου 2004, ότι οι ποσότητες σιροπιών ζάχαρης που χρησιμοποιούνται για την παραγωγή ενεργών ζυμών δεν υπολογίζονται στην παραγωγή ζάχαρης για τους σκοπούς των άρθρων 13 έως 18 του κανονισμού (ΕΚ) αριθ. 1260/2001. Μεριμνώντας για συνοχή, πρέπει να καταργηθεί, από την ίδια ημερομηνία, η δυνατότητα να χορηγούνται επιστροφές κατά την εξαγωγή για τις ποσότητες ζάχαρης που χρησιμοποιούνται για την παραγωγή ενεργών ζυμών.

(3) Πρέπει συνεπώς να τροποποιηθεί το παράρτημα V του κανονισμού (ΕΚ) αριθ. 1260/2001.

(4) Η επιτροπή διαχείρισης της ζάχαρης δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα V του κανονισμού (ΕΚ) αριθ. 1260/2001, οι γραμμές που αντιστοιχούν στους κωδικούς ΣΟ ex 2102, 2102 10, 2102 10 31 και 2102 10 39 απαλείφονται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από την 1η Φεβρουαρίου 2004.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Ιανουαρίου 2004.

Για την Επιτροπή

Franz Fischler

Μέλος της Επιτροπής

(1) ΕΕ L 178 της 30.6.2001, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 680/2002 της Επιτροπής (ΕΕ L 328 της 17.11.2003, σ. 17).

(2) ΕΕ L 50 της 21.2.2002, σ. 40· κανονισμός όπως τροποποιήθηκε από τον κανονισμό (ΕΚ) αριθ. 38/2004 (βλέπε σελίδα 13 της παρούσας Επίσημης Εφημερίδας).
Κανονισμός (ΕΚ) αριθ. 2026/2003 της Επιτροπής

της 17ης Νοεμβρίου 2003

για διακοπή της αλιείας γλώσσας της κοινής από σκάφη που φέρουν σημαία Σουηδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 21 παράγραφος 3,

Εκτιμώντας τα ακόλουθα:

(1) Ο κανονισμός (ΕΚ) αριθ. 2341/2002 του Συμβουλίου, της 20ής Δεκεμβρίου 2002, περί καθορισμού, για το 2003, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(3), όπως τροποποιήθηκε τελευταία από τον κανονισμό (ΕΚ) αριθ. 1754/2003 της Επιτροπής(4), προβλέπει ποσοστώσεις γλώσσας της κοινής για το 2003.

(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία μέχρι την οποία τα αλιεύματα, τα οποία αλιεύονται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί.

(3) Σύμφωνα με τις πληροφορίες που ανακοινώθηκαν στην Επιτροπή, τα αλιεύματα γλώσσας της κοινής στα ύδατα της ζώνης CIEM Skagerrak και Kattegat, III, b, c, d (ύδατα ΕΚ), από σκάφη που φέρουν σουηδική σημαία ή είναι νηολογημένα στην Σουηδία, έφθασαν στο όριο της ποσόστωσης που έχει χορηγηθεί για το 2003. Η Σουηδία απαγόρευσε την αλιεία του αποθέματος αυτού από τις 10 Μαΐου 2003. Κατά συνέπεια, θα πρέπει να ληφθεί υπόψη η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα γλώσσας της κοινής στα ύδατα της ζώνης CIEM Skagerrak και Kattegat, III, b, c, d (ύδατα ΕΚ), από σκάφη που φέρουν σουηδική σημαία ή είναι νηολογημένα στη Σουηδία, θεωρούνται ότι έχουν εξαντλήσει την ποσόστωση που έχει χορηγηθεί στην Σουηδία για το 2003.

Απαγορεύεται η αλιεία γλώσσας της κοινής στα ύδατα της ζώνης CIEM Skagerrak και Kattegat, III, b, c, d (ύδατα ΕΚ), από σκάφη που φέρουν σουηδική σημαία ή είναι νηολογημένα στη Σουηδία, καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Εφαρμόζεται από τις 10 Μαΐου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Νοεμβρίου 2003.

Για την Επιτροπή

Jörgen Holmquist

Γενικός Διευθυντής Αλιείας

(1) ΕΕ L 261 της 20.10.1993, σ. 1.

(2) ΕΕ L 122 της 16.5.2003, σ. 1.

(3) ΕΕ L 356 της 31.12.2002, σ. 12.

(4) ΕΕ L 252 της 4.10.2003, σ. 1.
Κανονισμός (ΕΚ) αριθ. 2319/2003 του Συμβουλίου

της 17ης Δεκεμβρίου 2003

σχετικά με την τροποποίηση του κανονισμού (ΕΟΚ) αριθ. 2075/92 για την κοινή οργάνωση αγοράς του ακατέργαστου καπνού

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,

την πρόταση της Επιτροπής,

τη γνώμη του Ευρωπαϊκού Κοινοβουλίου(1),

τη γνώμη της Ευρωπαϊκής Οικονομικής και Κοινωνικής Επιτροπής(2),

τη γνώμη της Επιτροπής Περιφερειών,

Εκτιμώντας τα ακόλουθα:

(1) Βάσει του άρθρου 13 παράγραφος 1 του κανονισμού (ΕΟΚ) αριθ. 2075/92(3), το κοινοτικό ταμείο καπνού χρηματοδοτείται από κρατήσεις ύψους 2 % και 3 % αντιστοίχως επί της πριμοδότησης για τις συγκομιδές 2002 και 2003.

(2) Επί του παρόντος, εκπονείται η μεταρρύθμιση της κοινής οργάνωσης αγοράς στον τομέα του ακατέργαστου καπνού που αφορά επίσης το κοινοτικό ταμείο καπνού. Η εφαρμογή της νέας νομοθεσίας δεν προβλέπεται πριν από το 2005. Συνεπώς, είναι αναγκαίο να καθοριστεί το ποσοστό των κρατήσεων για το 2004 και, δεδομένου ότι πρόκειται για μεταβατική περίοδο, να διατηρηθεί στο ίδιο επίπεδο με το 2003.

(3) Σύμφωνα με τα συμπεράσματα της έκθεσης για τη χρήση του κοινοτικού ταμείου καπνού, που υποβλήθηκε από την Επιτροπή στο Συμβούλιο, βάσει του άρθρου 13 παράγραφος 1 του κανονισμού (ΕΟΚ) αριθ. 2075/92, οι κρατήσεις του 3 % θα μπορέσουν να καλύψουν ικανοποιητικά τις προβλεπόμενες δαπάνες του ταμείου.

(4) Κρίνεται σκόπιμο να τροποποιηθεί ο κανονισμός (ΕΟΚ) αριθ. 2075/92 αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 13 του κανονισμού (ΕΟΚ) αριθ. 2075/92, η παράγραφος 1 αντικαθίσταται από το ακόλουθο κείμενο:

"1. Συστήνεται κοινοτικό ταμείο καπνού (εφεξής καλούμενο 'ταμείο') το οποίο χρηματοδοτείται από κρατήσεις ίσες προς:

- 2 % επί της πριμοδότησης για τη συγκομιδή 2002,

- 3 % επί της πριμοδότησης για τις συγκομιδές 2003 και 2004."

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 2003.

Για το Συμβούλιο

Ο Πρόεδρος

G. Alemanno

(1) Γνώμη που διατυπώθηκε στις 16 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).

(2) Γνώμη που διατυπώθηκε στις 10 Δεκεμβρίου 2003 (δεν έχει ακόμα δημοσιευθεί στην Επίσημη Εφημερίδα).

(3) ΕΕ L 215 της 30.7.1992, σ. 70· κανονισμός όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).
Κανονισμός (ΕΚ) αριθ. 836/2003 της Επιτροπής

της 15ης Μαΐου 2003

για την τροποποίηση του κανονισμού (ΕΚ) αριθ. 2103/2002 για την αναγνώριση των εργασιών ελέγχου της τήρησης των προδιαγραφών εμπορίας που εφαρμόζονται στον τομέα των νωπών οπωροκηπευτικών, οι οποίοι διενεργούνται στη Νότια Αφρική πριν από την εισαγωγή στην Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 47/2003 της Επιτροπής(2), και ιδίως το άρθρο 10,

Εκτιμώντας τα ακόλουθα:

(1) Ο κανονισμός (ΕΚ) αριθ. 2103/2002 της Επιτροπής(3) περιλαμβάνει στο παράρτημα II το υπόδειγμα πιστοποιητικού που αναφέρεται στο άρθρο 7 παράγραφος 3 του κανονισμού(ΕΚ) αριθ. 1148/2001 της Επιτροπής, της 12ης Ιουνίου 2001, σχετικά με τους ελέγχους τήρησης των προδιαγραφών εμπορίας που εφαρμόζονται στον τομέα των οπωροκηπευτικών(4), όπως τροποποιήθηκε τελευταία από τον κανονισμό (ΕΚ) αριθ. 408/2003(5).

(2) Οι αρχές της Νότιας Αφρικής πληροφόρησαν την Επιτροπή ότι το χρησιμοποιούμενο πιστοποιητικό έχει τροποποιηθεί.

(3) Ο κανονισμός (ΕΚ) αριθ. 2103/2002 πρέπει, επομένως, να τροποποιηθεί αναλόγως.

(4) Για να αποφευχθούν πρακτικές και εμπορικές δυσκολίες το υπάρχον υπόδειγμα πιστοποιητικού μπορεί να χρησιμοποιηθεί μέχρι τις 30 Ιουνίου 2003.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα II του κανονισμού (ΕΚ) αριθ. 2103/2002 αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός εφαρμόζεται από την 1η Ιουνίου 2003. Ωστόσο, μπορούν επίσης να χρησιμοποιούνται μέχρι τις 30 Ιουνίου 2003 όσα πιστοποιητικά έχουν εκδοθεί σύμφωνα με το υπόδειγμα του παραρτήματος ΙΙ του κανονισμού (ΕΚ) αριθ. 2103/2002, στην έκδοσή του της 28ης Νοεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Μαΐου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 297 της 21.11.1996, σ. 1.

(2) ΕΕ L 7 της 11.1.2003, σ. 64.

(3) ΕΕ L 324 της 29.11.2002, σ. 11.

(4) ΕΕ L 156 της 13.6.2001, σ. 9.

(5) ΕΕ L 62 της 6.3.2003, σ. 8.

ΠΑΡΑΡΤΗΜΑ

«ΠΑΡΑΡΤΗΜΑ II

ΥΠΟΔΕΙΓΜΑ ΠΙΣΤΟΠΟΙΗΤΙΚΟΥ ΣΥΜΦΩΝΑ ΜΕ ΤΟ ΑΡΘΡΟ 7 ΠΑΡΑΓΡΑΦΟΣ 3 ΤΟΥ ΚΑΝΟΝΙΣΜΟΥ (ΕΚ) αριθ. 1148/2001

>PIC FILE= "L_2003121EL.000403.TIF">
Κανονισμός (ΕΚ) αριθ. 326/2003 της Επιτροπής

της 20ής Φεβρουαρίου 2003

για τη διόρθωση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά(1), όπως τροποποιήθηκε τελευταία από τον κανονισμό (ΕΚ) αριθ. 5/2001(2), και ιδίως το άρθρο 10 παράγραφος 3 και το άρθρο 20 παράγραφοι 1 και 4,

Εκτιμώντας τα ακόλουθα:

(1) Οι ελληνικές αρχές εισηγήθηκαν τη χρησιμοποίηση καταλληλότερων όρων για τις ενδείξεις στις συσκευασίες και στα αυγά που αφορούν τις μεθόδους εκτροφής για τις ωοτόκες όρνιθες που εκτρέφονται στο δάπεδο. Ως εκ τούτου, πρέπει να διορθωθούν ορισμένοι όροι, στην ελληνική γλώσσα, στον κανονισμό (ΕΟΚ) αριθ. 1274/91 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1651/2001(4).

(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αυγών και πουλερικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1274/91 διορθώνεται ως εξής:

1. α) στο άρθρο 18 παράγραφος 1, οι όροι "Αυγά δαπέδου με στρωμνή" και "Δάπεδο με στρωμνή" αντικαθίστανται, αντίστοιχα, από τους όρους: "Αυγά αχυρώνα" και "Αχυρώνα"·

β) το παράρτημα III στοιχείο β), οι όροι "Αυγά δαπέδου με στρωμνή" αντικαθίστανται από τους όρους: "Αυγά αχυρώνα".

2. Στο παράρτημα II, οι όροι στην ελληνική γλώσσα στη στήλη 2 αντικαθίστανται από τους όρους:

"Αυγά αχυρώνα

Αχυρώνα".

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημα Εφημερίδα της Ευρωπαϊκής Ένωσης.

Εντούτοις, οι ελληνικοί όροι που χρησιμοποιούνταν στις συσκευασίες και στα αυγά πριν από τη θέση σε ισχύ του παρόντος κανονισμού μπορούν να συνεχίσουν να χρησιμοποιούνται έως την 1η Ιουνίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 173 της 6.7.1990, σ. 5.

(2) ΕΕ L 2 της 5.1.2001, σ. 1.

(3) ΕΕ L 121 της 16.5.1991, σ. 11.

(4) ΕΕ L 220 της 15.8.2001, σ. 5.
Κανονισμός (ΕΚ) αριθ. 2275/2003 της Επιτροπής

της 22ας Δεκεμβρίου 2003

σχετικά με τη συμπλήρωση του παραρτήματος του κανονισμού (ΕΚ) αριθ. 2400/96 για την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων (Spressa delle Giudicarie)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυσης της Ευρωπαϊκής Κοινότητας,

τον κανονισμό (ΕΟΚ) αριθ. 2081/92 του Συμβουλίου, της 14ης Ιουλίου 1992, σχετικά με την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των ειδών διατροφής(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το άρθρο 6 παράγραφοι 3 και 4,

Εκτιμώντας τα ακόλουθα:

(1) Σύμφωνα με το άρθρο 5 του κανονισμού (ΕΟΚ) αριθ. 2081/92,η Ιταλία διαβίβασε στην Επιτροπή μία αίτηση καταχώρισης ως ονομασίας προέλευσης, της ονομασίας "Spressa delle Giudicarie".

(2) Διαπιστώθηκε, σύμφωνα με το άρθρο 6 παράγραφος 1 του εν λόγω κανονισμού, ότι η αίτηση αυτή είναι σύμφωνη προς αυτόν τον κανονισμό, δηλαδή ότι περιλαμβάνει όλα τα στοιχεία που προβλέπονται στο άρθρο 4.

(3) Καμία ένσταση κατά την έννοια του άρθρου 7 του κανονισμού (ΕΟΚ) αριθ. 2081/92, δεν διαβιβάστηκε στην Επιτροπή μετά τη δημοσίευση στην Επίσημη Εφημερίδα της Ευρωπαϊκής Ένωσης(3) της ονομασίας που εμφαίνεται στο παράρτημα του παρόντος κανονισμού.

(4) Κατά συνέπεια η ονομασία αυτή πληροί τις προϋποθέσεις για να εγγραφούν στο "μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων" και συνεπώς να προστατεύεται σε κοινοτικό επίπεδο ως προστατευόμενη ονομασία προέλευσης.

(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2400/96 της Επιτροπής(4) όπως τροποποιήθηκε τελευταία από τον κανονισμό (ΕΚ) αριθ. 2206/2003(5),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2400/96 συμπληρώνεται με την ονομασία που περιλαμβάνεται στο παράρτημα του παρόντος κανονισμού και η ονομασία αυτή εγγράφεται ως προστατευόμενη ονομασία προέλευσης (ΠΟΠ) στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων, όπως προβλέπεται στο άρθρο 6 παράγραφος 3 του κανονισμού (ΕΟΚ) αριθ. 2081/92.

Άρθρο 2

Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 24.7.1992, σ. 1.

(2) ΕΕ L 122 της 16.5.2003, σ. 1.

(3) ΕΕ C 88 της 11.4.2003, σ. 12 (Spressa delle Giudicarie).

(4) ΕΕ L 327 της 18.12.1996, σ. 11.

(5) ΕΕ L 330 της 18.12.2003, σ. 13.

ΠΑΡΑΡΤΗΜΑ

ΠΡΟΪΟΝΤΑ ΤΟΥ ΠΑΡΑΡΤΗΜΑΤΟΣ I ΤΗΣ ΣΥΝΘΗΚΗΣ ΠΟΥ ΠΡΟΟΡΙΖΟΝΤΑΙ ΓΙΑ ΤΗΝ ΑΝΘΡΩΠΙΝΗ ΔΙΑΤΡΟΦΗ

Τυριά

ΙΤΑΛΙΑ

Spressa delle Giudicarie (AOP).
Κανονισμός (ΕΚ) αριθ. 2321/2003 του Συμβουλίου

της 17ης Δεκεμβρίου 2003

σχετικά με την τροποποίηση του κανονισμού (ΕΚ) αριθ. 1098/98 για τη θέσπιση ειδικών προσωρινών μέτρων στον τομέα του λυκίσκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου, της 26ης Ιουλίου 1971, περί κοινής οργανώσεως αγοράς στον τομέα του λυκίσκου, και ιδίως το άρθρο 16α,

την πρόταση της Επιτροπής,

Εκτιμώντας τα ακόλουθα:

(1) Στο άρθρο 2 παράγραφος 1 πρώτο εδάφιο του κανονισμού (EΚ) αριθ. 1098/98 του Συμβουλίου(1) καθορίζεται το ποσό της αντιστάθμισης για τις καλλιεργούμενες με λυκίσκο εκτάσεις στην Κοινότητα στις οποίες εφαρμόζεται προσωρινή αγρανάπαυση ή οριστική εκρίζωση, για περίοδο έξι ετών που εκτείνεται από τη συγκομιδή 1998 έως και τη συγκομιδή 2003.

(2) Η εφαρμογή των ειδικών μέτρων προσωρινής αγρανάπαυσης και εκρίζωσης, κατά την προαναφερθείσα περίοδο επέτρεψε τη μείωση των καλλιεργούμενων με λυκίσκο εκτάσεων κατά 19 % σε σχέση με το έτος αναφοράς 1997.

(3) Η έκθεση αξιολόγησης την οποία η Επιτροπή αναμένεται ότι θα υποβάλει στο Συμβούλιο στις 31 Δεκεμβρίου 2003, βάσει του άρθρου 18 δεύτερο εδάφιο του κανονισμού (ΕΟΚ) αριθ. 1696/71, θα καλύπτει το σύνολο των διατάξεων σχετικά με την κοινή οργάνωση της αγοράς, και ιδίως τα ειδικά μέτρα. Η εν λόγω αξιολόγηση ενδέχεται να συνοδεύεται από προτάσεις. Στο πλαίσιο αυτό, είναι σκόπιμο να προβλεφθεί εμπεριστατωμένος διάλογος για τον τομέα εν γένει. Προκειμένου να καταστεί δυνατή η διεξαγωγή του εν λόγω διαλόγου και δεδομένου ότι εξακολουθεί να παραμένει επίκαιρη η αναζήτηση ισορροπίας στην αγορά του λυκίσκου, θα πρέπει να παραταθεί κατά ένα έτος η περίοδος για την οποία έχει καθορισθεί το ποσό της αντιστάθμισης.

(4) Ως εκ τούτου, θα πρέπει να τροποποιηθεί αναλόγως ο κανονισμός (ΕΚ) αριθ. 1098/98,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1098/98 τροποποιείται ως εξής:

1. Το άρθρο 2 παράγραφος 1 τροποποιείται ως εξής:

- στο πρώτο εδάφιο, ο όρος "συγκομιδή 2003" αντικαθίσταται από τον όρο "συγκομιδή 2004",

- στο δεύτερο εδάφιο, ο όρος "συγκομιδή 2004" αντικαθίσταται από τον όρο "συγκομιδή 2005".

2. Στο άρθρο 4 δεύτερο εδάφιο ο όρος "συγκομιδή 2004" αντικαθίσταται από τον όρο "συγκομιδή 2005".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 17 Δεκεμβρίου 2003.

Για το Συμβούλιο

Ο Πρόεδρος

G. Alemanno

(1) ΕΕ L 175 της 4.8.1971, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 1514/2001 (ΕΕ L 201 της 26.7.2001, σ. 8).
Κανονισμός (ΕΚ) αριθ. 2300/2003 της Επιτροπής

της 29ης Δεκεμβρίου 2003

για καθορισμό των κατ' αποκοπή τιμών κατά την εισαγωγή για τον καθορισμό της τιμής εισόδου ορισμένων οπωροκηπευτικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3223/94 της Επιτροπής, της 21ης Δεκεμβρίου 1994, σχετικά με τις λεπτομέρειες εφαρμογής του καθεστώτος κατά την εισαγωγή οπωροκηπευτικών(1), όπως τροποποιήθηκε τελευταία από τον κανονισμό (EK) αριθ. 1947/2002(2), και ιδίως το άρθρο 4 παράγραφος 1,

Εκτιμώντας τα ακόλουθα:

(1) Ο κανονισμός (EK) αριθ. 3223/94, σε εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, προβλέπει τα κριτήρια για τον καθορισμό από την Επιτροπή των κατ' αποκοπή τιμών κατά την εισαγωγή από τρίτες χώρες, για τα προϊόντα και τις περιόδους που ορίζονται στο παράρτημά του.

(2) Σε εφαρμογή των προαναφερθέντων κριτηρίων, οι κατ' αποκοπή τιμές κατά την εισαγωγή πρέπει να καθοριστούν, όπως αναγράφονται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι κατ' αποκοπή τιμές κατά την εισαγωγή που αναφέρονται στο άρθρο 4 του κανονισμού (EK) αριθ. 3223/94 καθορίζονται όπως αναγράφονται στον πίνακα που εμφαίνεται στο παράρτημα.

Άρθρο 2

Ο παρών κανονισμός αρχίζει να ισχύει στις 30 Δεκεμβρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 29 Δεκεμβρίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 337 της 24.12.1994, σ. 66.

(2) ΕΕ L 299 της 1.11.2002, σ. 17.

ΠΑΡΑΡΤΗΜΑ

του κανονισμού της Επιτροπής, της 29ης Δεκεμβρίου 2003, για τον καθορισμό των κατ' αποκοπή τιμών κατά την εισαγωγή για τον καθορισμό τιμών εισόδου ορισμένων οπωροκηπευτικών

>ΘΕΣΗ ΠΙΝΑΚΑ>
Κανονισμός (ΕΚ) αριθ. 2293/2003 της Επιτροπής

της 23ης Δεκεμβρίου 2003

σχετικά με τις αιτήσεις πιστοποιητικών εξαγωγής ρυζιού και θραυσμάτων ρυζιού που περιλαμβάνουν προκαθορισμό της επιστροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, περί κοινής οργανώσεως αγοράς στον τομέα του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 411/2002 της Επιτροπής(2),

τον κανονισμό (ΕΚ) αριθ. 1342/2003 της Επιτροπής, της 28ης Ιουλίου 2003, περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού(3), και ιδίως το άρθρο 8 παράγραφος 3 δεύτερο εδάφιο,

Εκτιμώντας τα ακόλουθα:

(1) Το άρθρο 8 παράγραφος 3 του κανονισμού (ΕΚ) αριθ. 1342/2003 προβλέπει, όταν γίνεται ειδική αναφορά στην παρούσα παράγραφο κατά τον καθορισμό επιστροφής κατά την εξαγωγή, προθεσμία τριών εργάσιμων ημερών μετά την ημερομηνία καταθέσεως αιτήσεως για τη χορήγηση των πιστοποιητικών εξαγωγής που περιλαμβάνουν προκαθορισμό της επιστροφής. Το εν λόγω άρθρο προβλέπει, επιπλέον, ότι η Επιτροπή καθορίζει ενιαίο ποσοστό μειώσεως της ποσότητας εάν οι αιτήσεις πιστοποιητικών εξαγωγής υπερβαίνουν τις ποσότητες που μπορούν να αναληφθούν. Ο κανονισμός (ΕΚ) αριθ. 2224/2003 της Επιτροπής(4) καθορίζει τις επιστροφές στο πλαίσιο της διαδικασίας που προβλέπεται στην προαναφερθείσα παράγραφο για ποσότητα 2000 τόνων για τον προορισμό R01 όπως ορίζεται στο παράρτημα του εν λόγω κανονισμού.

(2) Για τον προορισμό R01 οι ποσότητες που ζητήθηκαν στις 22 Δεκεμβρίου 2003 υπερβαίνουν τη διαθέσιμη ποσότητα. Πρέπει, κατά συνέπεια, να καθοριστεί ποσοστό μείωσης για τις αιτήσεις πιστοποιητικών εξαγωγής που υποβλήθηκαν στις 22 Δεκεμβρίου 2003.

(3) Λαμβανομένου υπόψη του αντικειμένου τους, οι διατάξεις του παρόντος κανονισμού πρέπει να αρχίσουν να ισχύουν αμέσως μετά τη δημοσίευσή τους στην Επίσημη Εφημερίδα της Ευρωπαϊκής Ένωσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τον προορισμό R01 όπως ορίζεται στο παράρτημα του κανονισμού (ΕΚ) αριθ. 2224/2003, οι αιτήσεις πιστοποιητικών εξαγωγής ρυζιού και θραυσμάτων ρυζιού, που περιλαμβάνουν προκαθορισμό της επιστροφής και υποβλήθηκαν στις 22 Δεκεμβρίου 2003 στο πλαίσιο του εν λόγω κανονισμού παρέχουν δικαίωμα χορήγησης πιστοποιητικών για τις ποσότητες που ζητήθηκαν με ποσοστό μείωσης 76,45 %.

Άρθρο 2

Για τον προορισμό R01 όπως ορίζεται στο παράρτημα του κανονισμού (ΕΚ) αριθ. 2224/2003, οι αιτήσεις πιστοποιητικών εξαγωγής ρυζιού και θραυσμάτων ρυζιού, που υποβλήθηκαν από τις 23 Δεκεμβρίου 2003, δεν δίνουν δικαίωμα χορήγησης πιστοποιητικών εξαγωγής στο πλαίσιο του εν λόγω κανονισμού.

Άρθρο 3

Ο παρών κανονισμός αρχίζει να ισχύει στις 24 Δεκεμβρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 329 της 30.12.1995, σ. 18.

(2) ΕΕ L 62 της 5.3.2002, σ. 27.

(3) ΕΕ L 189 της 29.7.2003, σ. 12.

(4) ΕΕ L 332 της 19.12.2003, σ. 29.